Okresná prokuratúra Vranov nad Topľou 
Nám. Slobody 5, 093 80 Vranov nad Topľou	

Číslo: Pv 562/14/7713	Vranov nad Topľou, 02.11.2015 
EEČ : 2-61-133-2015

U Z N E S E N I E

Trestná vec:	obv. XXXXX 
Trestný čin:	Prečin Pytliactvo podľa § 310 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátor Okresnej prokuratúry Vranov nad Topľou

Podľa § 217 odsek 1 Trestného poriadku vyslovujem, že obvinený:
1. XXXXX, rodné číslo: XXXXX
	dátum narodenia: XXXXX
	miesto narodenia: XXXXX 
	trvalé bydlisko: XXXXX XXXXX, Slovensko
	väzba: nie 
ktorý je trestne stíhaný pre trestný čin:
- Prečin Pytliactvo podľa § 310 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry Vranov nad Topľou zo dňa 8.9.2014 spisová značka Pv 562/14/7713  ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Obvinený je stíhaný na tom skutkovom základe, že ako člen Slovenského rybárskeho zväzu - MO XXXXX, dňa XXXXX v čase od XXXXX hod. do XXXXX hod. lovil ryby v mieste zv. "XXXXX", v revíri č. XXXXX na XXXXX XXXXX stredisko XXXXX, okr. XXXXX, ktorý má v správe XXXXX a je vedený ako kaprový revír a ryby lovil mimo ustanoveného denného času lovu rýb v rozpore s ust. § 12 písm. b/ zák. č. 139/2002 Zb. o rybárstve v platnom znení s poukazom na ust. § 12 ods. 1 písm. c/ vyhlášky Ministerstva Životného prostredia SR č. 185/2006 Z.z., pričom však žiadnu rybu neulovil.    

Uznesením prokurátora Okresnej prokuratúry Vranov nad Topľou zo dňa 8.9.2014, spisová značka Pv 562/14/7713 bola určená skúšobná doba pre jednotlivých obvinených nasledovne: 
1. XXXXX, dátum narodenia: XXXXX  
	12 mesiacov
 
Odôvodnenie: 
     Uznesením tunajšej Okresnej prokuratúry sp. zn. Pv 562/14/7713-6 zo dňa 08.09.2014 bolo podľa § 216 ods. 1 Trestného poriadku podmienečne zastavené trestné stíhanie obvineného XXXXX vedené pre prečin pytliactva podľa § 310 ods. 1 Trestného zákona, ktorého sa dopustil na tom skutkovom základe, ako je uvedené vo výrokovej časti uznesenia.    

 	Vyššie uvedená skúšobná doba uplynula dňa 07.10.2015. 

Dozorujúci prokurátor vyžiadal správu o povesti obvineného počas skúšobnej doby  z miesta trvalého bydliska a taktiež zabezpečil aktuálny odpis z registra trestov. Bolo zistené, že obvinený počas skúšobnej doby viedol riadny život, nie je známy prípad porušenia občianskeho spolužitia. Podľa aktuálneho odpisu z registra trestov obvinený nemá novší záznam. XXXXX bol postihnutý pre spáchanie dopravného priestupku menšej závažnosti, pričom táto skutočnosť nemá vplyv na rozhodnutie o tom, že v skúšobnej dobe viedol riadny život. 

Podľa § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. 

Podľa § 217 ods. 4  Trestného poriadku právoplatnosťou uznesenia o tom že sa obvinený osvedčil, alebo uplynutím lehoty podľa odseku 2, nastavajú účinky zastavenia trestného stíhania /§ 9 ods. 1 písm. e Trestného poriadku/.

Vzhľadom na vyššie uvedené bolo potrebné rozhodnúť tak ako je uvedené vo výrokovej časti tohto uznesenia.
  
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)  

	Mgr. Maroš Kuruc 
	 prokurátor